cyanic-selkie/wikianc huggingface dataset:
আন্না মানিয়ানি
রোমে জন্মগ্রহণকারী মানিয়ানি রোমের একাডেমি অব ড্রামাটিক আর্টে পড়াশোনার পর বিভিন্ন নৈশ ক্লাবে গান পরিবেশন করতেন। পরিচালক গফ্রেদো আলেসান্দ্রিনির সাথে সাক্ষাতের পর তিনি লা সেসা দি সরেন্তো (সরেন্তোর অন্ধ নারী, ১৯৩৪) চলচ্চিত্রের মাধ্যমে তার চলচ্চিত্রে অভিষেক ঘটে। পরবর্তীকালে তিনি রোবার্তো রোসেলিনির রোম, ওপেন সিটি (১৯৪৫) চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল লামোর (১৯৪৮), বেল্লিসিমা (১৯৫১), দ্য রোজ ট্যাটু (১৯৫৫), দ্য ফিউজিটিভ কাইন্ড (১৯৬০) এবং মাম্মা রোমা (১৯৬২)।
প্রারম্ভিক জীবন
মানিয়ানির পিতামাতা ও জন্মস্থান সম্পর্কিত বিষয়সমূহ অনিশ্চিত। কিছু সূত্র মোতাবেক, তিনি রোমে জন্মগ্রহণ করেছেন, আবার কিছু সূত্রে বলা হয় তিনি মিশরে জন্মগ্রহণ করেছেন। তার মাতা ছিলেন মারিনা মানিয়ানি। চলচ্চিত্র পরিচালক ফ্রাঙ্কো জাফফিরেল্লি আন্নাকে খুব নিকট থেকে চিনতেন এবং তার আত্মজীবনীতে বলেন যে তিনি মিশরের আলেকজান্দ্রিয়ায় জন্মগ্রহণ করেন, তার মাতা ইতালীয়-ইহুদি এবং পিতা মিশরীয়। তার মাতামহী তাকে রোমান শহরে নিয়ে আসার পর ও তাকে লালন-পালন করার ফলে তিনি রোমান হয়ে ওঠেন। মানিয়ানি নিজেও বলেছেন যে তার মাতা মিশরে বিয়ে করেছেন, কিন্তু তাকে জন্মদানের পূর্বে রোমে চলে আসেন এবং পোর্তা পিয়াতে তার জন্ম হয়। তিনি জানতেন না কীভাবে তার মিশরে জন্মের গুজব ছড়িয়ে পরেছিল। তিনি রোমে একটি ফরাসি কনভেন্ট বিদ্যালয়ে ভর্তি হন, যেখানে তিনি ফরাসি ভাষায় কথা বলা এবং পিয়ানো বাজানো শিখেন। তিনি গির্জায় নানদের ক্রিসমাস উপলক্ষ্যে মঞ্চস্থ নাটক দেখে অভিনয়ে আগ্রহী হন। চৌদ্দ বছর বয়সেই তার প্রাতিষ্ঠানিক শিক্ষার সমাপ্তি ঘটে।
জসিম উদ্দিন
জসিম উদ্দিন বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ ও ভোলা-৩ (লালমোহন-তজুমদ্দিন) আসনের সাবেক সংসদ সদস্য।
প্রাথমিক জীবন
জসিম উদ্দিন ভোলা জেলার লালমোহন উপজেলায় জন্মগ্রহণ করেন।
কর্মজীবন
জসিম উদ্দিন বাংলাদেশ সেনাবাহিনীর অবসরপ্রাপ্ত মেজর। ৩১ আগস্ট ২০০৪ সালে তাকে সেনাবাহিনী থেকে বাধ্যতামূলক অবসর দেওয়া হয়। ২৯ ডিসেম্বর ২০০৮ সালে নবম সংসদ নির্বাচনে বাংলাদেশ আওয়ামী লীগের মনোনয়ন নিয়ে তিনি ভোলা-৩ (লালমোহন-তজুমদ্দিন) আসন থেকে বিএনপির হাফিজ উদ্দিন আহমেদকে হারিয়ে সংসদ সদস্য নির্বাচিত হয়েছিলেন।
বিতর্ক
বাংলাদেশ নির্বাচন কমিশনে স্বাভাবিক অবসরের প্রমাণপত্র দেখিয়ে নির্বাচনে প্রার্থী হন তিনি। বাংলাদেশের গণপ্রতিনিধিত্ব আদেশ আইনের ১২ (চ) ধারা মতে চাকুরি থেকে অবসর গ্রহণের পর ৩ বছর এবং ১২ (ছ) ধারা মতে বাধ্যতামূলক অবসরের পর ৫ বছরের মধ্যে নির্বাচন করা যায় না এই অভিযোগ এনে হাফিজ উদ্দিন আহমেদ হাইকোর্টে জসিমের সংসদ সদস্য পদ অবৈধ ঘোষণার আবেদন জানান। ২৬ ফেব্রুয়ারি ২০০৯ সালে কোর্ট জসিম উদ্দিনের সংসদ সদস্য পদ অবৈধ ঘোষণা করে এবং রায়ের বিরুদ্ধে আপিল আবেদনও হাইকোর্টের আপিল বিভাগ ১৮ অক্টোবর ২০০৯ সালে খারিজ করে দিলে ফলে ভোলা-৩ আসনটি এখন শূন্য ঘোষণা হয়।
ইউসুফ কারান
ইউসুফ কারান (এছাড়াও ইউসুফ আবদুল্লাহ কারান নামেও লেখা হয়) (১৫ নভেম্বর ১৯৩৫ - ১০ মে ২০১৫) ছিলেন স্ট্র্যান্ডের (পশ্চিম অন্তরীপ) একজন দক্ষিণ আফ্রিকার সুন্নি মুসলিম পণ্ডিত। যিনি মুসলিম জুডিশিয়াল কাউন্সিলের (ইসলামী বিচার বিভাগ) প্রধান মুফতি হিসেবে দায়িত্ব পালন করেন।
শিক্ষা জীবন
কারান ১৫ই নভেম্বর ১৯৩৭ সালে জন্মগ্রহণ করেন। তিনি স্ট্র্যান্ড মুসলেম প্রাথমিক বিদ্যালয় ও মেথডিস্ট মিশন স্কুল থেকে প্রাথমিক শিক্ষা অর্জন করেন এবং ১৯৫২ সালে অ্যাথলোন মাধ্যমিক বিদ্যালয় থেকে ম্যাট্রিকুলেশন সম্পন্ন করেন। ১৯৫৭ সালে তিনি ভারতে চলে যান যেখানে তিনি পাঁচ বছর দারুল উলুম দেওবন্দে পড়াশোনা করেন এবং ১৯৬২ সালে স্নাতক হন।
মৃত্যু
তিনি ১০ই মে ২০১৫ সালে স্ট্র্যান্ডে (পশ্চিম অন্তরীপ) মারা যান। তার পুত্র তাহা কারান একজন ইসলামী পণ্ডিত এবং স্ট্র্যান্ডে দারুল উলুম আল-আরাবিয়াহ আল-ইসলামিয়ার প্রতিষ্ঠাতা।
রায়ান বার্ল
রায়ান পন্সনবি বার্ল (Ryan Burl; জন্ম: ১৫ এপ্রিল, ১৯৯৪) ম্যারোনদেরা এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস, মিড ওয়েস্ট রাইনোস, রাইজিং স্টার্স; বাংলাদেশী ক্রিকেটে চট্টগ্রাম চ্যালেঞ্জার্স, চিটাগাং ভাইকিংস দলের প্রতিনিধিত্ব করেন। দলে তিনি মূলতঃ বামহাতে নিচেরসারিতে ব্যাটিং করেন। এছাড়াও, ডানহাতে লেগ ব্রেক বোলিংয়ে পারদর্শী রায়ান বার্ল।
প্রথম-শ্রেণীর ক্রিকেট
২০১৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের সদস্য ছিলেন। ২০১৪ সাল থেকে ২০১৮ সাল পর্যন্ত রায়ান বার্লের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ২০১৭ সালে জিম্বাবুয়ে ক্রিকেট কর্তৃক পরবর্তী বছরে ইংল্যান্ড গমনার্থে তাকে একাডেমি দলের সদস্যরূপে অন্তর্ভুক্ত করা হয়। ১২ সেপ্টেম্বর, ২০১৭ তারিখে শাগিজা ক্রিকেট লীগে মিস অ্যাইনাক নাইটসের সদস্যরূপে টুয়েন্টি২০ ক্রিকেটে অভিষেক ঘটে তার।
এপ্রিল, ২০১৮ সালে লোগান কাপের খেলায় প্রতিপক্ষীয় খেলোয়াড়কে মাঠে অবৈধভাবে বাঁধা দেয়ার কারণে তাকে আউট দেয়া হয়। তিনি স্ট্যাম্পে আঘাতকালীন উইকেট রক্ষার্থে বলকে ঠেলে দেয়ার চেষ্টা চালান। ২০১৭-১৮ মৌসুমের লোগান কাপে রাইজিং স্টার্সের পক্ষে খেলেন। পাঁচ খেলায় অংশ নিয়ে ৪০১ রান তুলে সর্বোচ্চ রান সংগ্রাহক হন। নভেম্বর, ২০১৯ সালে বাংলাদেশ প্রিমিয়ার লীগে চট্টগ্রাম চ্যালেঞ্জার্সের পক্ষে খেলার জন্যে চুক্তিবদ্ধ হন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, আঠারোটি একদিনের আন্তর্জাতিক ও ষোলোটি টি২০আইয়ে অংশগ্রহণ করেছেন রায়ান বার্ল। ২৬ ডিসেম্বর, ২০১৭ তারিখে পোর্ট এলিজাবেথে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৬ ফেব্রুয়ারি, ২০১৭ তারিখে হারারেতে সফরকারী আফগানিস্তান দলের বিপক্ষে একদিনের আন্তর্জাতিকে অভিষেক ঘটে তার। ৭ জুলাই, ২০১৯ তারিখে বেলফাস্টে স্বাগতিক আয়ারল্যান্ড দলের বিপক্ষে সর্বশেষ ওডিআইয়ে অংশ নেন তিনি।
২০১৬-১৭ মৌসুমে আফগানিস্তান দল জিম্বাবুয়ে সফরে আসে। ১৬ ফেব্রুয়ারি, ২০১৭ তারিখে হারারে স্পোর্টস ক্লাবে সিরিজের প্রথম ওডিআইয়ে তার অভিষেক পর্ব সম্পন্ন হয়।
টেস্ট অভিষেক
২০১৭-১৮ মৌসুমে জিম্বাবুয়ে দলের সদস্যরূপে দক্ষিণ আফ্রিকা গমন করেন। ডিসেম্বর, ২০১৭ সালে সিরিজের একমাত্র টেস্টে মুজারাবানির সাথে তাকেও দলে অন্তর্ভুক্ত করা হয়। ২৬ ডিসেম্বর, ২০১৭ তারিখে পোর্ট এলিজাবেথে অনুষ্ঠিত দিবা-রাত্রির বক্সিং ডে টেস্টে দক্ষিণ আফ্রিকার বিপক্ষে তার অভিষেক পর্ব সম্পন্ন হয়।
২০১৭-১৮ মৌসুমে আফগানিস্তানের বিপক্ষে খেলার জন্যে সংযুক্ত আরব আমিরাত গমন করেন। ৫ ফেব্রুয়ারি, ২০১৮ তারিখে শারজায় আফগানিস্তানের বিপক্ষে টুয়েন্টি২০ আন্তর্জাতিকে অভিষেক ঘটে তার।
২০১৯-২০ মৌসুমে বাংলাদেশ গমন করেন। ত্রি-দেশীয় সিরিজের প্রথম খেলায় স্বাগতিক বাংলাদেশের বিপক্ষে মুখোমুখি হন। সেপ্টেম্বর, ২০১৯ সালে টুয়েন্টি২০ আন্তর্জাতিকে প্রথম জিম্বাবুয়ীয় ব্যাটসম্যান হিসেবে এক ওভারে সর্বাধিক রান সংগ্রহ করেন। সাকিব আল হাসানের এক ওভার থেকে তিনি ৩০ রান তুলেছিলেন।
বোমাং সার্কেল
থাম্ব|বান্দরবানের মারমা (মগ) সম্প্রদায়ের মাঝে বোমাং রাজা (১৯০৬)
নেতৃত্ব
বোমাং সার্কেল একজন বংশানুক্রমিক প্রধান বা সার্কেল চীফ বা গোত্রপতি দ্বারা শাসিত যিনি আনুষ্ঠানিকভাবে জনসাধারণ কর্তৃক "রাজা" নামে আখ্যায়িত হন। বোমাং রাজা মৌজার হেডম্যানদের এবং কারবারি বা গ্রাম প্রধানদের নিয়োগ করেন এবং তারা ঠিকভাবে তাদের দায়িত্ব পালন করছে কি না তার তদারকি করেন। তিনিই সর্বেসর্বা অর্থাৎ যেকোনো সময় কোনোরকম অনিয়ম দেখলে কারবারিদের অপসারণ (পদত্যাগ) করতে পারেন। বোমাং সার্কেলে বর্তমানে ১০৯টি মৌজা রয়েছে। বর্তমান বোমাং সার্কেল চীফ হলেন উ চ প্রু চৌধুরী (ချောဖြူ), যিনি পেশায় একজন কৃষি প্রকৌশলী। বোমাং রাজা প্রতিবছর তিনদিন ব্যাপি উৎসব রাজপুণ্যাহয় নেতৃত্ব দান করেন, যেটা ১৮৭৫ সাল থেকে হয়ে আসছে।  তিনি পদাধিকার বলে পার্বত্য চট্টগ্রাম বিষয়ক মন্ত্রণালয়ের উপদেষ্টা পরিষদ এবং বান্দরবান পার্বত্য জেলা পরিষদের সদস্য।
ইতিহাস
বোমাংরা নিজেদের টেগু সাম্রাজ্যের তাবিনসেওয়াথি ও ন্যানডা বায়েং বংশধর দাবি করে। প্রাচীনকালে শ্যামদেশ বা থাইল্যান্ড শ্বেতহস্তীর জন্য বিখ্যাত ছিল। আর এই শ্বেতহস্তী ছিল দক্ষিণ-পূর্ব এশিয়ার বৌদ্ধ রাজাদের কাছে অতি পবিত্র। তাদের বিশ্বাস ছিল যে, তথাগত বুদ্ধ এক জন্মে শ্বেতহস্তীরূপে জন্মগ্রহণ করেছিলেন। পেগুর তেলেইং রাজা ন্যানডা বায়েং (১৫৮১-১৫৯৯ খ্রি.) শ্যাম রাজ্য আক্রমণ করে রাজধানী আইয়োথিয়া ধ্বংস করেন এবং শ্যাম রাজ্যের শ্বেতহস্তী চারটি ও রাজকুমারীকে পেগুতে নিয়ে আসেন। রাজকুমারীকে পেগুরাজ বিয়ে করেন। আরাকানরাজ মিন রাজাগ্রী (১৫৯৩-১৬১২ খ্রি.) পেগুরাজের শ্বেতহস্তীর লোভে ১৫৯৯ খ্রিস্টাব্দে সেনাপতি মহাপিন্নাক্যকে পেগু অভিযানে প্রেরণ করেন। আরাকানি বাহিনী পেগুর পতন ঘটিয়ে শ্বেতহস্তী চারটি ও পেগুরাজকন্যা সিনডোনং, রাজপুত্র মং চ প্যাই ও কয়েক হাজার তেলেইং সৈন্য বন্দী করে আরাকানে নিয়ে আসেন। আরাকানরাজ পেগুরাজকন্যাকে বিয়ে করেন। আরাকান রাজা মিন রাজাগ্রীর মৃত্যুর পর তার পুত্র মিনখা মৌং (১৬১২-১৬২২ খ্রি.) আরাকানের রাজা হন। তার রাজত্বকালে পূর্ববঙ্গের (চট্টগ্রামের দক্ষিণাঞ্চল) বেশ কিছু অঞ্চল আরাকানের অন্তর্ভুক্ত ছিল। তখন এই অঞ্চলের সমুদ্র ও নদী উপকূলবর্তী এলাকায় পর্তুগীজ দস্যুদের দৌরাত্ম্য বৃদ্ধি পায়।
আরাকানরাজ মিনখা মৌং ১৬১৪ খ্রিস্টাব্দে তার সৎমামা ভূতপূর্ব তেলেইং রাজপুত্র মং চ প্যাইকে আরাকান অধিকৃত চট্টগ্রামের শাসনকর্তা নিযুক্ত করে পাঠান। তিনি তার অনুগত তেলেইং বাহিনীসহ চট্টগ্রাম আগমন করেন এবং অল্পদিনের মধ্যে এখানকার পর্তুগীজ দৌরাত্ম্য দমন করে আরাকানরাজের প্রশংসাভাজন হন। আরাকানরাজ তাকে ‘বোমাং’ (সেনাপতি বা সেনানায়ক) উপাধি দিয়ে সম্মানিত করেন। মং চ প্যাই ১৬৩০ খ্রিস্টাব্দ অবধি আরাকান অধিকৃত চট্টগ্রামের শাসনকর্তা ছিলেন। মং চ প্যাইয়ের মৃত্যুর পর তাদের অনুগত তেলেইং বাহিনীসহ তার চার উত্তরপুরুষ মং গ্রুই ১৬৩০ থেকে ১৬৬৫ খ্রিস্টাব্দ, হেরী প্রু ১৬৬৫ থেকে ১৬৮৭ খ্রিস্টাব্দ, হেরী ঞো ১৬৮৭ থেকে ১৭২৭ খ্রিস্টাব্দ এবং কং হ্লা প্রু ১৭২৭ থেকে ১৭৫৬ খ্রিস্টাব্দ অবধি বংশপরম্পরায় আরাকান অধিকৃত চট্টগ্রামের শাসনকর্তার দায়িত্ব পালন করেন এবং চট্টগ্রামে বসবাস করেন।
ইতোমধ্যে চট্টগ্রামে মোগল শাসনের অবসান হয়েছে, প্রতিষ্ঠা পেয়েছে ইস্ট ইন্ডিয়া কোম্পানির শাসন। কোম্পানি প্রথমে ঠিকাদারদের দ্বারা কং হ্লা প্রুর মাধ্যমে তেলেইং এবং দক্ষিণ চট্টগ্রামে বসবাসকারী পাহাড়ী জনগোষ্ঠীগুলোর কাছ থেকে ট্যাক্স আদায় করত। তবে ১৭৮৯ খ্রিস্টাব্দে ইংরেজরা প্রথম বোমাং কং হ্লা প্রুর সাথে কর আদায় সংক্রান্ত ব্যাপারে সরাসরি যোগাযোগ করেন। এর মাধ্যমেই মূলত সার্কল চিফ হিসেবে ইংরেজদের কাছ থেকে বোমাংদের স্বীকৃতি মিলে। এর পর থেকে ইংরেজদের সাথে বোমাং পরিবারের যোগাযোগ ঘনিষ্ঠ হতে থাকে। ১৯০০ খ্রিস্টাব্দে পার্বত্য চট্টগ্রামে সার্কেলসমূহ গঠিত হলে কং হ্লা প্রু পরিবারের খেতাবের স্মারক হিসেবেই গঠিত হয় বোমাং সার্কেল। বর্তমানে বোমাং রাজার বাড়ি বান্দরবান শহরে। বলা চলে বোমাং রাজার বাড়িকে ঘিরেই গড়ে উঠেছে অরণ্যময় শহর বান্দরবান। তবে বোমাং রাজপরিবার বান্দরবান আসার আগে নানাস্থানে বিভিন্ন সময় অবস্থান করেছে। চট্টগ্রাম জেলার সাতকানিয়ার অন্তর্গত বাজালিয়া গ্রামের শঙ্খ নদীর খায়েরুজ্জামান চৌধুরী চরে কিছুকাল অবস্থান করে বোমাং রাজপরিবার। এই এলাকাটি এখনও বান্দরবানের মারমাদের কাছে ‘ইংরা হংপ্রা’ অর্থাৎ ‘প্রাচীন বসতি এলাকা’ হিসেবে পরিচিত। কোনো কোনো ইতিহাসবিদের মতে, কং হ্লা প্রু ১৭৭৪ খ্রিস্টাব্দে আরাকান থেকে চট্টগ্রামে ফিরে আসার পর এই রাজপরিবার তাদের অনুগত তেলেইং জনগোষ্ঠীকে নিয়ে রামু, ঈদগাহ, মাতামুহুরী নদীর তীর, এমনকি মহেশখালীতেও বসবাস করেছেন।
ব্রিটিশ শাসনামলে পার্বত্য চট্টগ্রাম চাকমা সার্কেল, বোমাং সার্কেল ও মং সার্কেল নামে তিনটি সার্কেলে প্রশাসনিকভাবে বিভাজিত ছিল যেগুলো চাকমা ও মারমা সম্প্রদায় হতে আসা বংশানুক্রমিক সার্কেল প্রধান বা গোত্রপতিদের দ্বারা শাসিত হতো। ব্রিটিশ কর্তৃপক্ষের রাজস্ব ও প্রশাসনিক দায়িত্বের বোঝা লাঘবের উদ্দেশ্যে পার্বত্য চট্টগ্রাম বিধিমালা, ১৯০০ অনুসারে অত্র অঞ্চলের ভূমি প্রশাসন, কর আদায় ও সামাজিক বিরোধ মীমাংসার দায়িত্ব সার্কেল চীফ বা গোত্রপতিদের উপর অর্পিত হয়েছে। ১৯০১ সালে বোমাং সার্কেল পর্যন্ত বিস্তৃত হয়। এই প্রশাসনিক কাঠামো ১৯৬৪ সাল পর্যন্ত বজায় ছিল, তার পর স্থানীয় সরকার ব্যবস্থা প্রতিষ্ঠা করে সার্কেলগুলোর বিশেষ মর্যাদা বিলুপ্ত করা হয় এবং স্থানীয় সরকারকে সরাসরি কেন্দ্রীয় সরকারের অধীনে নিয়ে আসা হয়।
রাজা হওয়ার প্রথা
বোমাং সার্কেল চীফ ঐতিহ্য অনুসারে "রাজা" হিসেবেও পরিচিত হন। অন্যান্য রাজবংশে রাজপুত্রের রাজপদে অভিষিক্ত হওয়ার নীতি রয়েছে। কিন্তু বোমাং বংশে রাজপুত্র নন, রাজবংশের সবচেয়ে বয়োজ্যেষ্ঠ সদস্য বোমাং রাজবংশের রাজপদের উত্তরাধিকারী হয়ে থাকেন। ষষ্ঠ বোমাং রাজা থেকে সবচেয়ে বয়োজ্যেষ্ঠ সদস্য রাজপদের অধিকারী হওয়ার ঐতিহ্য প্রবর্তিত হয়েছিল। কিন্তু ১৯৫৯ সালে ১৪তম বোমাং রাজা মং শৈ প্রু চৌধুরীর ক্ষেত্রে কিছুটা ব্যতিক্রম হয়েছিল, তিনি অং শৈ প্রু চৌধুরীকে অতিক্রম করে রাজা হয়েছিলেন। শেষোক্ত ব্যক্তি ১৯৯৮ সালের ১৯ নভেম্বর তিনি ১৫ তম বোমাং রাজা অভিষিক্ত হন।
রাজপুণ্যাহ
১৮৭৫ সাল থেকে বোমাং সার্কেলের জুমচাষীদের কাছ থেকে খাজনা আদায়ের উৎসব উদযাপিত হয়ে আসছে। সাধারণত প্রতি বছর ডিসেম্বর বা জানুয়ারিতে উৎসবটি হয়। নিজ নিজ এলাকায় সামাজিক বিচার-আচার এবং প্রথাগত বিভিন্ন বিষয়ে নেতৃত্ব দেন। তাছাড়া জুম চাষীদের কাছ থেকে খাজনা আদায়ের পর নিজেদের নির্ধারিত অংশ রেখে বাকিটা সরকারের রাজস্ব তহবিলে জমা দেন তাঁরা। এই খাজনা আদায়ের অনুষ্ঠানটির নামই রাজপুণ্যাহ। রাজপুণ্যাহে আদায় করা খাজনার শতকরা ৪২ রাজা, ৩৭ হেডম্যান এবং ২১ ভাগ সরকারি কোষাগারে জমা হয়ে থাকে।
কালক্রমে রাঙামাটির চাকমা সার্কেল এবং খাগড়াছড়ির মং সার্কেলের রাজপুন্যাহ জৌলুস হারালেও বান্দরবানের বোমাং সার্কেলে এটি এখনো মহাধুমধামে পালিত হয়। রাজপুন্যাহ উপলক্ষে স্থানীয় রাজবাড়ি মাঠে লোকজ মেলার আয়োজন করা হয়। সেখানে যোগ দেন জেলার দূর-দূরান্ত থেকে আসা হাজার হাজার পাহাড়ি-বাঙালি নাগরিক।খাজনা আদায় উৎসবে দুর দুরান্ত থেকে আসা হেডম্যান, কারবারী এবং প্রজা সাধারন রাজারহাতে রাজস্ব প্রদানের পাশা পাশি ঐতিহ্যের ধারাবাহিকতায় মদ, মোরগ, কবুতর, বিনি চাউল,দুধ,দইসহ বিভিন্ন উপঢোকন তোলে দেবেন। সাধারণত ৩দিন ব্যাপী রাজপুন্যাহকে কেন্দ্র করে রাজার মাঠসহ তার আশে পাশের এলাকায় মেলা বসে। মেলায় দোকান ও ষ্টলের পাশাপাশি যাত্রা গান,বিচিত্রা অনুষ্টান, সার্কাস,পুতুল নাচ,হাউজি খেলা ও মৃত্যুকুপসহ নানা খেলাধুলা ও অনুষ্টানের আয়োজন করা হয়েছে।
বর্তমানে এই উৎসব বান্দরবানের সাংস্কৃতিক পরিচয় ও পর্যটনের অন্যতম ব্র্যান্ডিং এ পরিণত হয়েছে।এছাড়াও বোমাং রাজার ঐতিহ্যবাহী রাজপুণ্যাহ উৎসব দেখতে দেশী-বিদেশী পর্যটকসহ হাজার হাজার দর্শকের সমাগম ঘটে।
ডেভিড জুলিয়াস
ডেভিড জুলিয়াস একজন শারীরতত্ত্ববিদ। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর একজন অধ্যাপক। তিনি ২০২১ সালে চিকিৎসাবিজ্ঞানে নোবেল পুরস্কার পেয়েছেন।
জীবনী
জুলিয়াস ১৯৫৫ সালের ৪ নভেম্বর জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৭ সালে ব্যাচেলর অব সায়েন্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৮৪ সালে পিএইচডি ডিগ্রি অর্জন করেন।
শিক্ষা
ব্রাইটন বিচ এর অধিবাসী, জুলিয়াস ১৯৭৭ সালে ম্যাসাচুসেটস ইনস্টিটিউট অফ টেকনোলজি থেকে স্নাতক ডিগ্রি অর্জন করেন। তিনি জেরেমি থর্নার এবং র‍্যান্ডি শেকম্যান এর যৌথ তত্ত্বাবধানে ১৯৮৪ সালে ক্যালিফোর্নিয়া বিশ্ববিদ্যালয়, বার্কলি থেকে ডক্টরেট অর্জন করেন, যেখানে তিনি কেক্স 2 হিসাবে চিহ্নিত করেন ফুরিনের মতো প্রতিষ্ঠাতা সদস্য প্রোপ্রোটিন কনভার্টেস। ১৯৮৯ সালে, তিনি কলাম্বিয়া বিশ্ববিদ্যালয়ে রিচার্ড অ্যাক্সেল এর কাছ থেকে পোস্ট-ডক্টরাল ট্রেনিং সম্পন্ন করেন যেখানে তিনি ক্লোন করেছিলেন এবং সেরোটোনিন 1 সি রিসেপ্টরকে চিহ্নিত করেছিলেন।
১৯৫৬ গ্রীষ্মকালীন অলিম্পিকে আফগানিস্তান
১৯৫৬ গ্রীষ্মকালীন অলিম্পিকে আফগানিস্তান একটি মাত্র বিভাগে প্রতিযোগী দল পাঠায়।
স্টিভেন বয়েড
স্টিভেন বয়েড (ইংরেজি: Stephen Boyd; জন্ম: উইলিয়াম মিলার, ৪ঠা জুলাই ১৯৩১ - ২রা জুন ১৯৭৭) ছিলেন একজন উত্তর আয়ারল্যান্ডীয় অভিনেতা। তিনি ষাটের অধিক চলচ্চিত্রে অভিনয় করেছেন। তার সবচেয়ে উল্লেখযোগ্য চরিত্র হল বেন-হার চলচ্চিত্রে মেসালা। এই চরিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি বিলি রোজস জাম্বো (১৯৬২) চলচ্চিত্রে অভিনয় করে তার দ্বিতীয় গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
স্টিভেন বয়েড ১৯৩১ সালের ৪ঠা জুলাই (কোন কোন সূত্রে ১৯২৮) উত্তর আয়ারল্যান্ডের কাউন্টি আনট্রিমের গ্লেনগোর্মলিতে জন্মগ্রহণ করেন। তার জন্মনাম উইলিয়াম মিলার। তার নয় ভাইবোন। তিনি বলিক্লের হাই স্কুলে পড়াশুনা করেন। সাত বছর বয়সে তিনি উলস্টার বেতারে চিলড্রেন আওয়ার অনুষ্ঠানে তার কাজের জন্য বেলফাস্টে পরিচিতি অর্জন করেন। ১৬ বছর বয়সে বয়েড বিদ্যালয় ত্যাগ করেন এবং উলস্টার গ্রুপ থিয়েটারে যোগ দেন। সেখানে তিনি থিয়েটারের পর্দার পিছনের কাজগুলো শিখেন। বয়েড ধীরে ধীরে চরিত্রাভিনেতা ও পরে কেন্দ্রীয় চরিত্রে কাজ শুরু করেন। ১৯ বছর বয়সে তিনি গ্রীষ্মকালীন স্টক কোম্পানিগুলোর সাথে কানাডা সফরে যান। ১৯৫০ সালে তিনি ক্লের ট্রি মেজর কোম্পানির সাথে মার্কিন যুক্তরাষ্ট্র সফরে যান। ১৯৫৬ সালে তিনি আ স্ট্রিটকার নেমড ডিজায়ার মঞ্চনাটকে স্ট্যানলি কোওয়াল্‌স্কির সাথে অভিনয় করেন। বয়েড পরবর্তী সময়ে তার এই কাজকে তার জীবনের সেরা অভিনয় বলে উল্লেখ করেন।
অনানুপ্রবেশী কৃত্রিম শ্বসন
অনানুপ্রবেশী কৃত্রিম শ্বসন (Non-invasive ventilation নন-ইনভেসিভ ভেন্টিলেশন, সংক্ষেপে NIV এনআইভি) বলতে এক ধরনের ব্যবস্থা বোঝায়, যেখানে মুখোশ বা মুখাবরণী, নাসাবরণী বা মস্তকাবরণীর সহায়তায় শ্বাসকার্যে সহায়তা প্রদান করা হয়। সাধারণত অক্সিজেন মিশ্রিত বায়ু ধনাত্মক চাপে মুখোশের ভেতর দিয়ে সরবরাহ করা হয়। কেউ শ্বাস নিচ্ছে নাকি নিঃশ্বাস ছাড়ছে, তার উপর ভিত্তি করে বায়ুচাপের পরিমাণ পরিবর্তিত হতে পারে। এই সহায়ক ব্যবস্থাটিকে "অনানুপ্রবেশী" বলা হয় কেননা এটিতে মুখের উপরে বা মাথার চারপাশ থেকে শক্ত করে আঁটা আবরণী বা মুখোশের মাধ্যমে বায়ু সরবরাহ করা হয়, কিন্তু শ্বাসনালীতে নলভরণের (মুখের ভেতর দিয়ে শ্বাসনালীতে বায়ুবাহী নল ঢোকানো বা "অনুপ্রবেশ" করানো) প্রয়োজন পড়ে না।
যদিও আন্তঃক্রিয়াতলের দৃষ্টিকোণ থেকে এই পদ্ধতিটির সাথে অবিরাম ধনাত্মক বায়ুপথ চাপ পদ্ধতিটির সাদৃশ্য বিদ্যমান, তা সত্ত্বেও এই দুইটি অভিন্ন নয়। অবিরাম ধনাত্মক বায়ুপথ চাপ পদ্ধতিতে সমগ্র শ্বসনচক্র জুড়ে ধনাত্মক বায়ুপথ চাপের একটি মাত্র স্তর প্রয়োগ করা হয়। এটি দ্বারা কৃত্রিম বায়ুচলাচল বা শ্বসন প্রদান করা হয় না, তবে অনানুপ্রবেশী কৃত্রিম শ্বসন দ্বারা চিকিৎসাকৃত রোগগুলির জন্য এটি কখনও কখনও ব্যবহৃত হতে পারে।
বেশ কিছু রোগের কারণে সৃষ্ট তীব্র শ্বাসযন্ত্রীয় বৈকল্যের সময়ে অনানুপ্রবেশী কৃত্রিম শ্বসন ব্যবহার করা হয়ে থাকে। এগুলির মধ্যে দীর্ঘস্থায়ী অবরোধক ফুসফুসীয় ব্যাধি সবচেয়ে বেশি উল্লেখযোগ্য। বহুসংখ্যক গবেষণাতে দেখানো হয়েছে যে অনানুপ্রবেশী কৃত্রিম শ্বসনের যথোপযুক্ত ব্যবহারের ফলে অনুপ্রবেশী কৃত্রিম শ্বসনের প্রয়োজনীয়তা ও এ-সংক্রান্ত জটিলতা হ্রাস পায়। উপরন্তু, দীর্ঘস্থায়ী রোগের কারণে যেসব ব্যক্তি স্বাধীনভাবে শ্বাসপ্রশ্বাস নিতে পারেন না, তাদের দীর্ঘমেয়াদী ব্যবহারের জন্য এই পদ্ধতিটি নির্বাচন করা যেতে পারে। <!--
চিকিৎসাক্ষেত্রে ব্যবহার
NIV for acute respiratory failure is used particularly for severe exacerbations of chronic obstructive pulmonary disease (COPD) but also for acute decompensated heart failure and other acute conditions. NIV can be used acutely and long-term. In some people who have presented with acute respiratory failure, there is an ongoing need for long-term use of NIV at home.
COPD
The most common indication for acute non-invasive ventilation is for acute exacerbation of chronic obstructive pulmonary disease. The decision to commence NIV, usually in the emergency department, depends on the initial response to medication (bronchodilators given by nebulizer) and the results of arterial blood gas tests. If after medical therapy the lungs remain unable to clear carbon dioxide from the bloodstream (respiratory acidosis), NIV may be indicated. Many people with COPD have chronically elevated CO2 levels with metabolic compensation, but NIV is only indicated if the CO2 is acutely increased to the point that the acidity levels of the blood are increased (pH<7.35). There is no level of acidity above which NIV cannot be started, but more severe acidosis carries a higher risk that NIV alone is not effective and that mechanical ventilation will be required instead.
Other causes of AHRF
Bronchiectasis may lead to acute hypercapnic respiratory failure (AHRF), and NIV may be used similarly as for COPD. This is particularly the case where the underlying cause is cystic fibrosis. Cystic fibrosis also causes high volumes of sputum (phlegm) which may require specialised physiotherapy assistance and sometimes the insertion of a mini-tracheostomy to clear this.
In people with chest wall deformity or neuromuscular disease, NIV may be commenced if the CO2 level is elevated even if it has not yet caused acidosis. In neuromuscular disease, a breathing measurement known as the vital capacity is used to determine a need for breathing support.
Obesity hypoventilation syndrome (OHS) may cause acute hypercapnic respiratory failure. When this is the case, the criteria for commencing acute NIV are similar to those for COPD (decreased pH, elevated CO2), although there are some scenarios where NIV may be initiated in hospitalized people despite a normal pH; these include people with daytime somnolence, sleep-disordered breathing and/or evidence of right ventricle heart failure.
In acute cardiogenic pulmonary oedema caused by decompensated heart failure, the quality of evidence is poor but studies have shown a reduced risk of death and a decreased need for tracheal intubation for both NIV and CPAP. Both CPAP and NIV may be used in the prehospital care setting.
Acute severe asthma may cause AHRF, when it is labelled "near-fatal asthma". There is limited evidence on whether NIV is effective in this situation, which carries a high risk of requiring mechanical ventilation. Professional guidelines therefore do not give a clear recommendation, and it is suggested that NIV is only used in an intensive care unit setting where further deterioration can be managed immediately, or not at all. Some people with chronic asthma develop fixed airways disease that resembles COPD, and NIV may be used in that setting.
Respiratory failure may develop after major surgery. NIV may be used in this setting during the recovery period. In those who have undergone mechanical ventilation on the intensive care unit and are considered at high risk of recurrence, NIV may be used to prevent this. However, if respiratory failure does develop, recommencement of mechanical ventilation is recommended over NIV to treat this. In those who were ventilated for hypercapnic respiratory failure, NIV may be used to facilitate the weaning process.
Chronic/home use
Chronic use of NIV ("home NIV") may be indicated for severe COPD.
Home NIV may also be indicated in people with neuromuscular disease and chest wall deformity.
People with obesity hypoventilation syndrome often require NIV initially in their care, but many can be switched to CPAP. American Thoracic Society (ATS) clinical practice guidelines recommend that NIV is provided on discharge with a further sleep study assessment as an outpatient. With regards to initiation of positive pressure treatment, the ATS guidelines recommend that in people being investigated for possible obstructive sleep apnea (OSA, a related condition), measurement of arterial carbon dioxide (in high probability) or venous bicarbonate (in moderate probability) is performed to identify OHS and to determine an indication for treatment. In those with both severe OSA and OHS, initial treatment with CPAP is recommended although the quality of research supporting this over NIV is poor. In the 30% of people with OHS who do not also have severe OSA, NIV may be more effective but is also more cost- and resource-intensive. In those who have both OSA and OHS, poor response to CPAP despite good adherence may be an indication to switch to NIV.
People with motor neuron disease (MND) may require home NIV in the course of their illness. Guidelines in the United Kingdom stipulate that assessment of respiratory function is part of the multidisciplinary management of MND.
Terminology
A number of terms have been used in the medical literature to describe NIV. The more formal name "non-invasive positive pressure ventilation" (NPPV or NIPPV) has been used to distinguish it from the use of the now very rare negative pressure ventilator ("iron lung"). The brand name BiPAP/BIPAP (for Bilevel Positive Airway Pressure) has also enjoyed a degree of popularity, after an early NIV machine produced by Respironics, but its use is now discouraged.
History
Non-invasive ventilation has been used since the 1940s for various indications, but its present-day use for chronic breathing problems arose in the 1980s for people with chronic respiratory muscle weakness, and in the 1990s on intensive care units and other acute care settings for acute respiratory failure.
Since 2000 acute NIV has been used widely in the treatment of acute respiratory failure, particularly in people with COPD, including on general wards rather than the intensive care unit setting. In the United Kingdom, a 2017 report by NCEPOD found that there were widespread problems in the delivery of high-quality care to patients. -->
নাস্তিকদের প্রতি বৈষম্য
alt=Atheist Death Penalty Map|ডান|থাম্ব| যে দেশগুলিতে স্থানীয় বা রাষ্ট্রীয়ভাবে [[স্বধর্মত্যাগ|ধর্মত্যাগ বা নিন্দা র জন্য ২০১৩ অনুযায়ী মৃত্যুদন্ড কার্যকর করা হয়েছিল। বর্তমানে এটি কেবল মুসলিম সংখ্যাগরিষ্ঠ দেশ এবং উত্তর নাইজেরিয়ার কয়েকটি মুসলিম সংখ্যাগরিষ্ঠ রাজ্যে ঘটে থাকে।    ]]
নাস্তিকদের প্রতি বৈষম্য, বর্তমান এবং ঐতিহাসিক উভয় সময়ে, নাস্তিক হিসেবে চিহ্নিত ব্যক্তিদের সাথে নিপীড়ন ও বৈষম্যকে বোঝায়। এছাড়াও নেতিবাচক দৃষ্টিভঙ্গি, কুসংস্কার, শত্রুতা, ঘৃণা, ভয়, বা নাস্তিকদের প্রতি অসহিষ্ণুতা এবং নাস্তিক্যবাদ নাস্তিকদের সাথে বৈষম্য হিসেবে বিবেচিত হয়। কারণ নাস্তিকতাকে বিভিন্নভাবে সংজ্ঞায়িত করা যেতে পারে, বিভিন্ন সময় বা বিভিন্ন জায়গায় তাদের সাথে বৈষম্যমূলক আচরণ বা নির্যাতনের ভিত্তিতে তাদেরকে নাস্তিক না বলে মনে করা হয়েছে। ১৩টি মুসলিম দেশ আনুষ্ঠানিকভাবে নাস্তিকতা বা স্বধর্ম ত্যাগের জন্য মৃত্যুদণ্ডকে শাস্তি হিসেবে নির্ধারণ করেছে, যেখানে জাতিসংঘের ১৯৩ সদস্য রাষ্ট্রে র "অপ্রতিরোধ্য সংখ্যাগুরুরা" বলেছেন এমন নাগরিকদের প্রতি যারা ঈশ্বরের প্রতি বিশ্বাস রাখে না, বেশি হলে তাদের প্রতি বৈষম্যমূলক আচরণ হতে পারে এবং সবচেয়ে গুরুতরভাবে অভিযুক্ত অপরাধের জন্য তাদের প্রতি নিন্দা হিসাবে জেল হতে পারে"।
অন্যান্য নাম
কখনও কখনও এই জাতীয় বৈষম্যকে নাস্তিকতাভয়, নাস্তিক্যভয়, নাস্তিকবিরোধী বৈষম্য বলা হয়।
প্রারম্ভিক আধুনিক যুগ এবং সংস্কার
প্রারম্ভিক আধুনিক সময়কালে, "নাস্তিক" শব্দটি একটি অপমানজনক শব্দ হিসাবে ব্যবহৃত হত এবং বিস্তৃত আকারে বিভিন্ন লোকদের বোঝানোর জন্য প্রয়োগ করা হত, যাদের মধ্যে রয়েছে ধর্মতত্ত্বের বিশ্বাসের বিরোধিতা কারীরা এবং সেইসাথে যারা আত্মহত্যা করেছে, অনৈতিক বা স্ব-অসংযত ব্যক্তি এমনকি যাদুবিদ্যার প্রতি অবিশ্বাস কারীরা।
মুসলিম সংখ্যাগরিষ্ঠ দেশসমূহ
নাস্তিক এবং স্বীকৃত ধর্মত্যাগকারী ধর্ম থেকে বিচ্যুত হওয়ার অভিযোগে অনেক মুসলিম সংখ্যাগরিষ্ঠ দেশে বৈষম্য ও নির্যাতনের শিকার হতে পারেন। আন্তর্জাতিক মানবতাবাদী ও নৈতিক ইউনিয়ন অনুসারে, অন্যান্য জাতির তুলনায়, "অবিশ্বাসী ... ইসলামী দেশগুলিতে সবচেয়ে বেশি- কিছু ক্ষেত্রে নৃশংস- আচরণের মুখোমুখি হতে পারেন"। নাস্তিক ও ধর্মীয় সংশয়ীরা চৌদ্দটির মতো দেশে মৃত্যুদণ্ড দণ্ডিত হতে পারেন: আফগানিস্তান, ইরান, মালয়েশিয়া, মালদ্বীপ, মৌরিতানিয়া, নাইজেরিয়া, পাকিস্তান, কাতার, সৌদি আরব, সোমালিয়া, সুদান, লিবিয়া, সংযুক্ত আরব আমিরাত এবং ইয়েমেন।
আলজেরিয়া
ধর্ম নির্বিশেষে প্রতিটি আলজেরিয়ান শিশুর সরকারী ও বেসরকারী বিদ্যালয়ে ইসলাম শিক্ষা একটি আবশ্যিক বিষয়।
নাস্তিক বা অজ্ঞবাদী পুরুষদের জন্য মুসলিম মহিলাদের সাথে বিবাহ বন্ধনে আবদ্ধ হওয়া নিষিদ্ধ করা হয়েছে (আলজেরিয়ান পারিবারিক কোড I.II.31)।
বাংলাদেশ
বাংলাদেশী ইসলামী চরমপন্থী সংগঠন, আনসারুল্লাহ বাংলা টিম কর্তৃক বেশ কয়েকজন বাংলাদেশী নাস্তিককে হত্যা করা হয়েছে, এবং তারা একটি "হিট লিস্ট" জারি করেছে। সক্রিয় নাস্তিক ব্লগাররা হত্যার হুমকিতে বাংলাদেশ ত্যাগ করছেন।
রাবিয়া বালা হাতুন
রাবিয়া বালা হাতুন (মৃত্যু জানুয়ারী ১৩২৪ ) (জন্মের ব্যাপারে সঠিক কোনো তথ্য পাওয়া যায়নি। তবে ধারণা করা হয় ১২শ শতকের মাঝামাঝি সময়ে তিনি জন্ম গ্রহন করেন) ছিলেন তৎকালীন যুগের বিখ্যাত ধর্মীয় নেতা ও পীরে কামেল শাইখ এদেবালি'র কনিষ্ঠ কন্যা ও উসমানীয় সুলতান প্রথম ওসমান গাজী'র প্রথম স্ত্রী। যদিও প্রথম ও দ্বিতীয় স্ত্রী হওয়ার ব্যাপারে ঐতিহাসিক বিভিন্ন মতপার্থক্য রয়েছে। তবে বালা হাতুনের ব্যাপারে জানা যায় যে, তিনি তৎকালীন সময়ের সেরা সুন্দরী,রুপসী ও মহীয়সী নারী ছিলেন। তিনি সর্বদা ওসমান গাজী'র সাথে সঙ্গবদ্ধ থাকতেন এবং ওসমান গাজী'র অনুপস্থিতিতে সর্বদা বসতিকে আগলে রাখতেন। তিনি সালতানাতে উসমানী'র জন্য যুদ্ধ করতে গিয়ে একবার মোঙ্গলদের ভয়াবহ আক্রমণের শিকার হন, যার দরুন তার জরায়ু কেটে যায়। যা সন্তান জন্ম দেয়ার জন্য বিরাট প্রতিবন্ধকতা সৃষ্টি করে। পরবর্তীতে তার ঘর আলোকিত করে দুনিয়ার বুকে আগমন করেন তার পুত্র সন্তান আলাউদ্দীন পাশা। যদিও এসব ব্যাপারে ঐতিহাসিকদের বিভিন্ন মতপার্থক্য রয়েছে। বলা হয়ে থাকে প্রথম ওরহান গাজী বালা হাতুনের-ই সন্তান ছিলো।
বালা হাতুনকে ওসমান গাজী বিয়ে করেন ১২৮০ সালে, যদি বালা হাতুন ওসমান গাজী'র প্রথম স্ত্রী হয়ে থাকেন। আর যদি দ্বিতীয় স্ত্রী হয়ে থাকেন তাহলে ওসমান গাজী তাকে বিয়ে করেন ১২৮৯ সালে। তবে ঐতিহাসিকদের নিকট গ্রহণযোগ্য মত হলো ওসমান গাজী ১২৮৯ সালে মালহুন হাতুনকে বিয়ে করেন। সেই সুবাদে এটাও বুঝা যায় যে বালা হাতুন ওসমান গাজী'র প্রথম স্ত্রী ছিলেন।
নাউ অ্যান্ড দেন: ফ্রম কোনি আইল্যান্ড টু হিয়ার
নাউ অ্যান্ড দেন: ফ্রম কোনি আইল্যান্ড টু হিয়ার মার্কিন লেখক জোসেফ হেলার রচিত স্মৃতিকথা। বইটি ১৯৯৮ সালের ফেব্রুয়ারি মাসে প্রথম প্রকাশিত হয়, প্রকাশ করে নফ। বইয়ের প্রথম অর্ধেকে কোনি আইল্যান্ড এ হেলারের শৈশব ও এই স্থানের সম্পর্কে বর্ণনা রয়েছে। হেলার তার বেড়ে ওঠা, তার মা ও সৎভাইদের সাথে তার সম্পর্ক, প্রতিবেশীদের সাথে আমোদ-প্রমোদের মত্ততা, ফুটবল, বিনোদন পার্ক ও নাথান্‌স ফেমাস এর হট ডগের দোকানের কথা উল্লেখ করেছেন।
সারসংক্ষেপ
হেলার তার লেখার প্রতি আগ্রহের কথা বর্ণনা করেছেন এবং তার প্রাথমিক বিদ্যালয়ের কিছু খাতায় তার লেখার পূর্বাভাস পাওয়া যায়। হাই স্কুলের শেষের দিকে হেলার বিমান বাহিনীতে যোগদানের পূর্বে কিছু চাকরি করেন। এর মধ্যে উল্লেখযোগ্য হল টেলিগ্রাম বার্তা প্রেরক, বীমা কোম্পানির কেরানী, জাহাজ নির্মানকারী কামারের সহকারী।
দ্বিতীয় বিশ্বযুদ্ধ শুরু হলে হেলার মার্কিন যুক্তরাষ্ট্রের সামরিক বিমান বাহিনীতে গোলন্দাজ সৈনিক হিসেবে যোগ দেন। হেলার তার কয়েকজন সহকর্মী এবং কয়েকটি ঘটনার বর্ণনা দেন, যা তার ক্যাচ-টুয়েন্টি টু বইতেও লিপিবদ্ধ হয়েছে।
হেলার তার মিশন সম্পন্ন করার পর চাকরি থেকে অব্যাহতি লাভ করেন। পাঁচ মাসের মধ্যে তিনি প্রথম বিয়ে করেন। তার স্ত্রী তার সাথে কলেজে পড়েন, কিন্তু তার সম্পর্কে আর বেশি কিছু জানা যায় নি। হেলার ইংরেজির অধ্যাপক ও বিজ্ঞাপনের কপিরাইটার হিসেবে কর্মরত থাকাকালীন পূর্ণাঙ্গ বই লেখার প্রাথমিক চেষ্টা করেন।
হেলার তার জীবন সম্পর্কে যেমন বিস্তারিত লিখেন, তার বই সম্পর্কে বিস্তারিত তেমন কিছু লিখেন নি। ক্যাচ-টুয়েন্টি টু ও সামথিং হ্যাপেনড্‌ বই সম্পর্কে কিছু বিস্তারিত লিখলেও, পিকচার, গড ন্যুজ ও গুড অ্যাজ গোল্ড সম্পর্কে তেমন কিছু লিখেন নি। তিনি শেষের দিকের পরিচ্ছদে তার মনঃসমীক্ষণ সম্পর্কিত অভিজ্ঞতার কথা উল্লেখ করেন। এই পরিচ্ছদে তিনি তার বাবার মৃত্যুর ব্যাপারে আলোচনা করেন।
গ্রন্থালোচনা
পাবলিশার উইকলি এই বইয়ের গ্রন্থালোচনায় বলে, হেলারের বই (ক্যাচ-টুয়েন্টি টু) সবসময় পড়ার জন্য উপযুক্ত, কিন্তু এই অসম্পূর্ণ স্মৃতিকথা, যার বেশির ভাগ অংশ তার ছেলেবেলা নিয়ে বিবৃত, কিছুটা প্রবঞ্চনামূলক। যদিও বইটি স্পীড ভোজেল ও তার লেখা নো লাফিং ম্যাটার এর অনুবর্তী পর্ব বলে বিবেচিত, তবুও তিনি ক্যাচ-টুয়েন্টি টু উপন্যাস লেখার পরবর্তী অংশ বাদ দিয়েছেন। এছাড়া বইয়ের "অন অ্যান্ড অন" ও "অ্যান্ড অন অ্যান্ড অন" পরিচ্ছদ দুটি অসম্পূর্ণ মনে হয়েছে। লস অ্যাঞ্জেলেস টাইমস এ জোনাথান কির্চ্‌স লিখেন, হেলার তার উপন্যাসের মত সেয়ানা এবং দুষ্ট। তিনি ক্যাচ-টুয়েন্টি টু উপন্যাসে পাঠক যা জানতে চাচ্ছে তা জানতে না দিয়ে সেই গল্প তার এই স্মৃতিকথার জন্য বাঁচিয়ে রাখেন। এই বইতে তিনি সেই দ্বিতীয় বিশ্বযুদ্ধ চলাকালীন সেই গল্প ও তার শৈশবের গল্প তুলে ধরেন।
পশ্চিম মাদারবাড়ী ওয়ার্ড
পশ্চিম মাদারবাড়ী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
জনসংখ্যার উপাত্ত
২০১১ সালের আদমশুমারি অনুযায়ী পশ্চিম মাদারবাড়ী ওয়ার্ডের মোট জনসংখ্যা ৪৪,৩৪৮ জন। এর মধ্যে পুরুষ ২৪,০০৪ জন এবং মহিলা ২০,৩৪৪ জন। মোট পরিবার ৯,৩২৪টি।
অবস্থান ও সীমানা
চট্টগ্রাম সিটি কর্পোরেশনের মধ্যাংশে পশ্চিম মাদারবাড়ী ওয়ার্ডের অবস্থান। এর পূর্বে ৩০নং পূর্ব মাদারবাড়ী ওয়ার্ড, উত্তরে ৩১নং আলকরণ ওয়ার্ড, পশ্চিমে ২৩নং উত্তর পাঠানটুলী ওয়ার্ড ও ২৮নং পাঠানটুলী ওয়ার্ড এবং দক্ষিণে কর্ণফুলী নদী ও কর্ণফুলী উপজেলার চর পাথরঘাটা ইউনিয়ন অবস্থিত।
প্রশাসনিক কাঠামো
পশ্চিম মাদারবাড়ী ওয়ার্ড চট্টগ্রাম সিটি কর্পোরেশনের আওতাধীন ২৯নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের সদরঘাট থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
শিক্ষা ব্যবস্থা
২০১১ সালের আদমশুমারি অনুযায়ী পশ্চিম মাদারবাড়ী ওয়ার্ডের সাক্ষরতার হার ৬৪.৯%। এ ওয়ার্ডে ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২৯নং পশ্চিম মাদারবাড়ী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
সিপসেলুরাস
প্রজাতি
এই গণে ১২টি প্রজাতি আছেঃ
ময়নামতি রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ময়নামতি রেলওয়ে স্টেশন তৈরি করা হয়।
হরিভদ্র
হরিভদ্র পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
ময়নামতি রেলওয়ে স্টেশন
ইতিহাস
২৩ জানুয়ারি ২০১৬ সালে জনবলসংকটের কারণে পূর্বাঞ্চল রেলওয়ের ১৭০টি স্টেশনের মধ্যে ৫৬টি বন্ধ করে দেওয়া হয়। এর মধ্যে ঢাকা-চট্টগ্রাম রেলপথের ১৪টি স্টেশন ছিল, যার মধ্যে এই স্টেশনও অন্তর্ভুক্ত ছিল। তবে, স্থানীয় এবং কিছু নির্দিষ্ট ট্রেন ময়নামতি রেলওয়ে স্টেশনে থামত।
হরিভদ্র
রচনা
হরিভদ্র পাল সম্রাট ধর্মপালের পৃষ্ঠপোষকতায় ত্রৈকূটক বৌদ্ধবিহারে অষ্টসহস্রিকা প্রজ্ঞাপারমিতার ওপর অভিসময়ালঙ্কারাবলোক নামক একটি বিখ্যাত টীকাভাষ্য রচনা করেন, যেখানে তিনি মৈত্রেয়নাথের যোগাচার ও নাগার্জুনের মধ্যমক চিন্তাধারার সমন্বয় ঘটিয়েছিলেন। একাদশ শতাব্দীতে রত্নভদ্র এই টীকাভাষ্যের তিব্বতী অনুবাদ করেন। এছাড়া তিনি সঞ্চয়টীকাসুবোধিনী, স্ফুটার্থ, প্রজ্ঞাপারমিতভাবনা, পঞ্চবিংশতিসাহস্রিকার সংক্ষিপ্তসার প্রভৃতি গ্রন্থ রচনা করেন। পরবর্তীকালে স্কা-বা-দ্পাল-ব্র্ত্সেগ্স স্ফুটার্থ গ্রন্থটির তিব্বতী অনুবাদ করেন এবং তিব্বতী পণ্ডিত রোং-স্তোন-শেস-ব্যা-কুন-রিগ এই গ্রন্থটির ওপর টীকাভাষ্য রচনা করেনে
ময়নামতি রেলওয়ে স্টেশন
পরিষেবা
ময়নামতি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
এম্পায়ার অ্যাওয়ার্ডস
এম্পায়ার অ্যাওয়ার্ডস (ইংরেজিতে: Empire Awards) একটি বার্ষিক ব্রিটিশ পুরস্কার যা কোন ব্যক্তিকে চলচ্চিত্রে সবিশেষ অবদানের জন্য প্রদান করা হয়। বিজয়ীকে এম্পায়ার অ্যাওয়ার্ডস মূর্তি প্রদান করা হয়ে থাকে। ১৯৯৬ সালে এই পুরস্কারটির প্রচলন করে ব্রিটিশ চলচ্চিত্র বিষয়ক ম্যাগাজিন এম্পায়ার। সেসময় পুরস্কার বিজয়ী ম্যাগাজিনটির পাঠকদের ভোটে নির্বাইত হত।
২০তম এম্পায়ার অ্যাওয়ার্ডস হল সবচেয়ে সাম্প্রতিক এম্পায়ার অ্যাওয়ার্ডস প্রদান অনুষ্ঠান। ২০১৪ সালের সেরা চলচ্চিত্র নির্মাতা ও অভিনেতাদের মধ্য থেকে এর বিজয়ী নির্বাচিত করা হয়। যুক্তরাজ্যের লন্ডনে এই পুরস্কার প্রদান অনুষ্ঠান আয়োজিত হয়েছিল। ১৪তম পুরস্কার অনুষ্ঠান থেকে এটি আর্থিক পৃষ্ঠপোষকতা করে আসছে হুইস্কি নির্মাতা প্রতিষ্ঠান জেমসন আইরিশ হুইসকি, তাই তখন থেকে এই পুরস্কারটি জেমসন এম্পায়ার অ্যাওয়ার্ডস নামেও পরিচিতি পায়।
সেলমা ডি'সিলভা
সেলমা জুলিয়েট ক্রিস্টিনা ডি'সিলভা (জন্ম ২৪শে জুলাই ১৯৬০) হলেন ভারতীয় মহিলা হকি দলের একজন প্রাক্তন খেলোয়াড়। তিনি ১৯৮০ গ্রীষ্মকালীন অলিম্পিক এবং ১৯৮২ এশিয়ান গেমস সহ অন্যান্য অনেক আন্তর্জাতিক টুর্নামেন্টে ভারতের প্রতিনিধিত্ব করেছিলেন। ১৯৮৩ সালে কুয়ালালামপুরের মহিলা বিশ্বকাপে তিনি ভারতীয় মহিলা হকি দলের অধিনায়কও ছিলেন।
প্রাথমিক জীবন এবং শিক্ষা
ডি'সিলভা মুম্বাইয়ে জন্মগ্রহণ করেন এবং মাটুঙ্গার গুরু নানক খালসা কলেজে পড়াশোনা করেন।
২০১৩ সাল পর্যন্ত, তিনি ভারতের মুম্বাইতে বসবাস করছিলেন।
হকি খেলোয়াড় জীবন
১৯৭৯ - ১৯৯৬ সালে ডি'সিলভা ওয়েস্টার্ন রেলওয়ে মহিলা হকি দলের হয়ে খেলেছেন। তিনি এই বছরগুলিতে সমগ্র ভারতে অনুষ্ঠিত বিভিন্ন টুর্নামেন্টে বোম্বে, ওয়েস্টার্ন রেলওয়ে এবং ভারতীয় রেলওয়ের প্রতিনিধিত্ব করেছেন।
১৯৭৯ সালে কানাডার ভ্যাঙ্কুভারে তিনি মহিলা বিশ্বকাপ হকিত ভারতের প্রতিনিধিত্ব করেছিলেন। ১৯৮০ সালে মস্কোতে অলিম্পিক গেমসে তিনি ভারতের প্রতিনিধিত্ব করেন। ১৯৮১ সালে জাপানে অনুষ্ঠিত এশিয়ান মহিলা হকি চ্যাম্পিয়নশিপ, ১৯৮১ সালে সিঙ্গাপুরে র চতুর্ভুজ টুর্নামেন্টে এবং ১৯৮২ সালে জার্মানি তে ইন্দো - জার্মান সিরিজে তিনি ভারতের প্রতিনিধিত্বকারী বিজয়ী দলে ছিলেন। তিনি ১৯৮২ সালে নতুন দিল্লিতে অনুষ্ঠিত এশিয়ান গেমসে ভারতের প্রতিনিধিত্ব করেন এবং আবার ১৯৮৩ সালে কুয়ালালামপুর বিশ্বকাপে অধিনায়ক হিসেবে ভারতীয় দলে খেলেছিলেন। ১৯৯১ সালে ভারতের রাষ্ট্রপতি তাঁকে পদ্মশ্রী পুরস্কার প্রদান করেন।
দর্শনপাড়া ইউনিয়ন
দর্শনপাড়া ইউনিয়ন বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।
অবস্থান ও আয়তন
দর্শনপাড়া ইউনিয়নের পূর্বে হুজুরিপাড়া ইউনিয়ন অবস্থিত। দর্শনপাড়া ইউনিয়নের আয়তন ৪.৩০ বর্গ কিলোমিটার।
প্রশাসনিক এলাকা
এখানে গ্রামের সংখ্যা ১৪ টি, মৌজার সংখ্যা ১৩ টি এবং হাট/বাজার সংখ্যা ০৩ টি। এই ইউনিয়নের গ্রামগুলোর হচ্ছেঃ বাগশৈল, কুপাকান্দি, বারই পাড়া,তেঁতুলিয়া ডাঙ্গা (দমদমা), দর্শনপাড়া, তিশলাই, চক দর্শনপাড়া, প্রসাদ পাড়া, সুন্দল পুর, ঘোষ পুকুর, বিলনেপাল পাড়া, তালুকধর্ম পুর ও বিলধর্ম পুর।
জনসংখ্যার উপাত্ত
২০১১ সালের আদম শুমারি অনুযায়ী জনসংখ্যা ১৫,১৫৬ জন (প্রায়)। দর্শনপাড়া ইউনিয়নের সাক্ষরতার হার হচ্ছে ৩৯%।
শিক্ষা
দর্শনপাড়া ইউনিয়নে একটি কলেজ, দুইটি উচ্চ বিদ্যালয়,একটি বালিকা উচ্চ বিদ্যালয়,   পাঁচটি  নিম্ন মাধ্যমিক বিদ্যালয় এবং তিনটি দাখিল  মাদ্রাসা রয়েছে।
উল্লেখযোগ্য ব্যক্তি
বীর মুক্তিযোদ্ধা মোঃইয়াসিন আলি
নদীসমূহ
দর্শনপাড়া ইউনিয়নে একটি সুবিশাল খাল রয়েছে। এটি দর্শনপাড়া ইউনিয়নের কুপাকান্দি গ্রাম হতে বিড়স বিল হয়ে সুন্দলপুর পর্যন্ত। এবং জোয়াখালী নদী দর্শনপাড়া ইউনিয়নের বাগশৈল গ্রাম হতে শুরু হয়ে বাগধানী ব্রীজ পযন্ত জোয়াখালী নদী। এই নদীর উপরে প্রায় ৬ টি ব্রিজ আছে।
নাসিম খুশি
নাসিম খুশি (জন্ম ১১ আগস্ট ১৯৮২) একজন ওমানি ক্রিকেটার। ১৫ জানুয়ারি ২০১৭-এ নেদারল্যান্ডসের বিরুদ্ধে ২০১৭ ডেজার্ট টি-টোয়েন্টি চ্যালেঞ্জে ওমানের হয়ে তার টি-টোয়েন্টি আন্তর্জাতিক (টি২০আই) অভিষেক হয়।
২০২১ সালের সেপ্টেম্বরে, তাকে ২০২১ আইসিসি পুরুষদের টি২০ বিশ্বকাপের জন্য ওমানের স্কোয়াডে নাম দেওয়া হয়েছিল।
রবীন্দ্রনাথ ঠাকুর আন্তর্জাতিক পুরস্কার
রবীন্দ্রনাথ ঠাকুর আন্তর্জাতিক পুরস্কার বা টেগোর অ্যাওয়ার্ড হল নোবেল পুরস্কার-জয়ী কবি রবীন্দ্রনাথ ঠাকুরের (১৮৬১-১৯৪১) জন্ম-সার্ধশতবর্ষ উপলক্ষে চালু করা একটি আন্তর্জাতিক পুরস্কার। ২০১১ সাল থেকে সাংস্কৃতিক সংহতি, বিশ্বজনীনতা ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য ভারত সরকার এই পুরস্কার প্রবর্তন করে। এই পুরস্কারের অর্থমূল্য ভারতীয় মুদ্রায় এক কোটি টাকা। সেই সঙ্গে একটি মানপত্র এবং ঐতিহ্যবাহী প্রথায় নির্মিত একটি স্মারক দেওয়া হয়। ২০১২ সালে ভারতের রাষ্ট্রপতি প্রণব মুখোপাধ্যায় সেতারশিল্পী রবি শংকরকে এই পুরস্কার প্রদান করেন। এই পুরস্কার গ্রহণের আগেই রবি শংকরের মৃত্যু হয়। তার হয়ে তার স্ত্রী সুকন্যা শংকর এই পুরস্কার গ্রহণ করেন।
সংগীয়-আয়োজক জুবিন মেহতা ২০১৩ সালে রবীন্দ্রনাথ ঠাকুর পুরস্কার পান। এই বছর ৬ সেপ্টেম্বর নতুন দিল্লির রাষ্ট্রপতি ভবনে রাষ্ট্রপতি প্রণব মুখোপাধ্যায় তাকে এই পুরস্কার অর্পণ করেন।
২০১৫ সালে বাংলাদেশের রবীন্দ্রচর্চার সূতিকাগার ও বিখ্যাত সাংস্কৃতিক সংগঠন ছায়ানট এই আন্তর্জাতিক পুরস্কার লাভ করে।
অগ্নি নিয়ন্ত্রণ
অগ্নি নিয়ন্ত্রণ বলতে কোনও অগ্নিকাণ্ডে উৎপাদিত তাপের পরিমাণ হ্রাস, আগুনে আক্রান্ত এলাকার আয়তন হ্রাস, কিংবা জ্বালানি, অক্সিজেন বা তাপ (অগ্নি ত্রিভুজ দেখুন) থেকে বঞ্চিত করার মাধ্যমে অগ্নিকাণ্ড দমন বা নির্বাপণ করার কাজটিকে বোঝায়। অগ্নি প্রতিরোধ ও নিয়ন্ত্রণ বলতে অগ্নিকাণ্ডসমূহ প্রতিরোধ, শনাক্তকরণ ও সেগুলির নির্বাপণ ছাড়াও আগুনের কারণ গবেষণা, জনগণকে আগুনের ঝুঁকি সম্পর্কে শিক্ষাদান এবং অগ্নি-নির্বাপণী সরঞ্জাম সামগ্রীর রক্ষণাবেক্ষণ ও উন্নতিসাধনের মতো গৌণ কাজগুলিকেও বোঝায়।
আগুনের তিনটি প্রধান উপাদান হল জ্বালানি, তাপ ও অক্সিজেন। এগুলির যেকোনও একটি বাদ পড়লে আগুন টিকে থাকতে পারে না।
অনেক দেশে আগুনের শ্রেণীকরণ করা হয়ে থাকে। যেমন মার্কিন যুক্তরাষ্ট্রে অগ্নিকাণ্ডগুলিকে এ, বি, সি, ডি ও কে শ্রেণীতে ভাগ করা হয়। একেকটি শ্রেণী একেকটি বিশেষ ধরনের অগ্নিকাণ্ড নির্দেশ করে, যা নিয়ন্ত্রণ করার পদ্ধতি স্বতন্ত্র হয়ে থাকে এবং এই নিয়ন্ত্রণ পদ্ধতিগুলি অগ্নিকাণ্ডের কারণের উপরে নির্ভর করে। সঠিক অগ্নিনির্বাপক সরঞ্জাম ব্যবহার করতে হলে অগ্নিকাণ্ডের কারণ বুঝতে পারে অতীব জরুরি। যদি ভুল নির্বাপক ব্যবহার করা হয়, তাহলে হয় সেটি আগুনটিকে আরও বিপজ্জনক করে তুলবে কিংবা সেটি নিয়ন্ত্রণে আনতে ব্যর্থ হবে। উদাহরণস্বরূ যদি কোনও রাসায়নিক অগ্নিকাণ্ডে এ, বি বা সি জাতীয় অগ্নিনির্বাপক ব্যবহার করা হয়, তাহলে অগ্নি নির্বাপিত হয়ে বিস্ফোরণ পর্যন্ত ঘটতে পারে। বিভিন্ন ধরনের অগ্নিনির্বাপক যন্ত্রের মধ্যে কার্বন ডাই-অক্সাইড অগ্নিনির্বাপক, এ, বি বা সি শ্রেণী কার্বন ডাই-অক্সাইড অগ্নিনির্বাপক এবং জলভিত্তিক অগ্নিনির্বাপক অন্তর্ভুক্ত।
অগ্নিনির্বাপক যন্ত্র থেকে নির্গত কার্বন ডাই-অক্সাইডের কারণে আগুন অক্সিজেনে সংস্পর্শে আসতে বাধা পায়, ফলে আগুন নির্বাপিত হয়। এ শ্রেণীর (Class A) অগ্নিনির্বাপকগুলি কাঠ, কাগজ ও প্লাস্টিকের আগুন নেভাতে, বি শ্রেণীরগুলি তরল পদার্থ যেমন তেল, পেট্রল, কেরোসিন বা রঙের আগুন নেভাতে এবং সি শ্রেণীরগুলি বৈদ্যুতিক যন্ত্রপাতির আগুন নেভাতে ব্যবহার করতে হয়। যখন কোনও অগ্নিনির্বাপক যন্ত্র ব্যবহার করতে হয়, তখন সেটি কীভাবে কাজ করে ও কোথায় সেটিকে তাক করতে হবে, সে ব্যাপারটি বোঝা অত্যন্ত গুরুত্বপূর্ণ। ইংরেজিতে PASS আদ্যক্ষরাটি দিয়ে এ ব্যাপারটি মনে রাখা হয়, যার অর্থ দাঁড়ায় টানো, তাক করো, চাপ দাও ও লক্ষ্যে মারো (Pull, Aim, Squeeze, Shoot)।
তাতার কা চোর
তাতার কা চোর একটি বলিউড অ্যাকশন চলচ্চিত্র। এটি ১৯৪০ সালে মুক্তি পেয়েছিল।
লিবিয়া জাতীয় ফুটবল দল
লিবিয়া জাতীয় ফুটবল দল (Libya national football team) হচ্ছে আন্তর্জাতিক ফুটবলে লিবিয়ার প্রতিনিধিত্বকারী পুরুষদের জাতীয় দল, যার সকল কার্যক্রম লিবিয়ার ফুটবলের সর্বোচ্চ নিয়ন্ত্রক সংস্থা লিবীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৩ সালের ২৯শে জুলাই তারিখে, লিবিয়া প্রথমবারের মতো আন্তর্জাতিক খেলায় অংশগ্রহণ করেছে; মিশরে অনুষ্ঠিত উক্ত ম্যাচে লিবিয়া মিশরের কাছে ১০–২ গোলের ব্যবধানে পরাজিত হয়েছে।
৬৫,০০০ ধারণক্ষমতাবিশিষ্ট ত্রিপোলি স্টেডিয়ামে মেডিটেরেনিয়ান ঘোড়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় লিবিয়ার রাজধানী ত্রিপোলিতে অবস্থিত। বর্তমানে এই দলের ম্যানেজারের দায়িত্ব পালন করছেন জোরান ফিলিপোভিচ এবং অধিনায়কের দায়িত্ব পালন করছেন আল আহলির গোলরক্ষক মুহাম্মদ নাশনুশ।
লিবিয়া এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, আফ্রিকা কাপ অফ নেশন্সে লিবিয়া এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৮২ আফ্রিকান কাপ অফ নেশন্সের ফাইনালে পৌঁছানো, যেখানে তারা ঘানার সাথে ১–১ গোলে ড্র করার পর পেনাল্টি শুট-আউটে ৭–৬ গোলের ব্যবধানে পরাজিত হয়েছে।
তারিক আল তাইব, মুহাম্মদ নাশনুশ, আলি সালামা, আহমেদ সাদ ওসমান এবং আলি আল-বিস্কির মতো খেলোয়াড়গণ লিবিয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১২ সালের সেপ্টেম্বর মাসে প্রকাশিত র‌্যাঙ্কিংয়ে লিবিয়া তাদের ইতিহাসে সর্বোচ্চ অবস্থান (৩৬তম) অর্জন করে এবং ১৯৯৭ সালের জুলাই মাসে প্রকাশিত র‌্যাঙ্কিংয়ে তারা ১৮৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে লিবিয়ার সর্বোচ্চ অবস্থান হচ্ছে ৪৬তম (যা তারা ১৯৮৫ সালে অর্জন করেছিল) এবং সর্বনিম্ন অবস্থান হচ্ছে ১২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বুদ্ধশ্রীজ্ঞান
বুদ্ধশ্রীজ্ঞান বা বুদ্ধজ্ঞানপাদ পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
পরিচিতি
বুদ্ধশ্রীজ্ঞান বিখ্যাত বৌদ্ধ পণ্ডিত হরিভদ্রের শিষ্য ও বিক্রমশীলা বিশ্ববিদ্যালয়ের অধ্যক্ষ ছিলেন। তিনি মহাযানলক্ষ্মণসমুচ্চয় নামক একটি গ্রন্থ রচনা করেন। এছাড়া তিনি অভিসময়ালঙ্কারের অপর প্রজ্ঞাপ্রদীপাবলী নামক একটি বৃত্তি রচনা করেন।
ডেস্ক
একটি ডেস্ক অথবা লিখার টেবিল হচ্ছে একটি আসবাবপত্র যাতে টেবিলের-মত সমান উপরিভাগ থাকে এবং বিদ্যালয়, অফিস, বাসায় অধ্যয়ন বিষয়ক কাজ, পেশাদারী অথবা ঘড়ের কাজের জন্য ব্যবহার করা হয় যেমন পড়া, লেখা অথবা কম্পিউটার এর মত যন্ত্র ব্যবহারের জন্য।  ডেস্কের প্রায়ই এক বা একাধিক দেরাজ, প্রকোষ্ঠ খুপরি থাকে যার মধ্যে বিভিন্ন জিনিস যেমন অফিসের সরঞ্জাম এবং কাগজ রাখা হয়। ডেস্ক সাধারণত  তৈরি হয় কাঠ অথবা ধাতু দ্বারা যদিও মাঝে মাঝে অন্যান্য জিনিস যেমন কাচের ব্যবহার দেখা যায়।
অন্যান্য উপকারী টেবিলের অনুরূপ কিছু ডেস্কের আকৃতি টেবিলের মত যদিও সাধারণত ডেস্কের একপাশে বসার সুবিধা থাকে (কিছু ব্যাতিক্রম আছে যেমন একটি সহকর্মীর ডেস্ক), মত। কিছু ডেস্কের টেবিলের আকৃতি থাকে না যেমন একটি আরমোয়ার ডেস্ক হচ্ছে একটি ডেস্ক যা একটি ওয়ারড্রবের মত কুঠুরিতে তৈরি করা হয় এবং এটি একটি বহনযোগ্য ডেস্ক যা কোলে রাখার মত হালকা। যেহেতু অনেক মানুষ ডেস্ক ব্যবহারের সময় এর উপর ভর দেয় তাই এটিকে অবশ্যই মজবুত হতে হয়। বেশীর ভাগ ক্ষেত্রে মানুষ ডেস্কে বসে একটি ভিন্ন চেয়ারের সাহায্যে নতুবা এর সাথে তৈরি চেয়ারের সাথে (যেমন কিছু বিদ্যালয়ের ডেস্ক)।
শব্দতত্ত্ব
"ডেস্ক" শব্দটি এসেছে ১৪ শতকের মধ্যভাগে আধুনিক ল্যাটিন শব্দ desca যার অর্থ “লেখার টেবিল” থেকে। এটি পুরনো ইতালীয় শব্দ desco যার অর্থ "টেবিল" এর পরিমার্জিত রূপ এবং তা এসেছে ল্যাটিন discus  "dish" অথবা "disc" থেকে। ডেস্ক শব্দটি ১৭৭৯ সাল থেকে রূপকভাবে ব্যবহার করা হচ্ছে। একটি ডেস্ক লিখার টেবিল, কাউন্টার, ডাভেনপোরট, এসক্রিটয়েরে, লেক্টারন, পড়ার স্ট্যান্ড, রোলটপ ডেস্ক, বিদ্যালয় ডেস্ক, কাজ করার স্থান অথবা লেখার ডেস্ক নামেও পরিচিত।
ইতিহাস
ডেস্ক ধরনের আসবাবপত্র গুলো আনাদিকালে ব্যবহার করা হয় নি অথবা অন্যান্য পুরনো দূর পূর্ব অথবা মধ্য পূর্বীও সাংস্কৃতিক সভ্যতার কেন্দ্রেও নয় তবে এর কোন নির্দিষ্ট প্রমাণ নেই। এটিকে মধ্যযুগীয় দৃষ্টান্তে দেখা যায় সর্বপ্রথম আসবাবপত্র হিসেবে যা পড়া ও লেখার জন্য নকশা এবং তৈরি করা হয়েছিল। ১৫ শতকের স্থান্তরযোগ্য ছাপানোর যন্ত্র আবিস্কারের পূর্বে যেকোনো পাঠকই ছিল সম্ভাব্য লেখক অথবা প্রকাশক বা উভয়ই, যেহেতু যেকোনো বই অথবা অন্যান্য কাগজপত্র হাত দিয়ে নকল করা হত। ডেস্ক গুলো নকশা করা হত স্লট এবং হুক দ্বারা বই রাখা ও লেখার সুবিধার জন্য। যেহেতু পাণ্ডুলিপির খণ্ড প্রায়ই বড় এবং ভারী হত তাই সেই সময়ের ডেস্ক সাধারণত বিশাল গঠনের হত।
রেনেসাঁ এবং পরবর্তী যুগের ডেস্ক গুলোর প্রায়ই একই গঠন ছিল এবং বেশি থেকে বেশি ড্রয়ার যুক্ত করা হত কারণ কাঠের কাজ আরও নিখুঁত হতে শুরু করেছিল এবং ক্ষুদ্র কক্ষ তৈরি করা একটি নির্দিষ্ট বাবসা হিসেবে গণ্য হত। একটি ড্রয়ার এর সাথে তিনটি ছোট অংশ (একটি কালির পাত্র, একখণ্ড কালি-শোষক কাগজ এবং পাউডারের বাসন) এবং কলম রাখার স্থান খুজে পাওয়ার মাধ্যমে একটি টেবিল অথবা আসবাবপত্রের একটি খণ্ড ডেস্ক হিসেবে ব্যবহারের জন্য নকশা করা হয়েছে কিনা তা প্রায়ই খুজে পাওয়া সম্ভব।
ডেস্কের ভিত্তিকারি গঠনগুলো বেশীরভাগই উন্নতি লাভ করেছে ১৭ এবং ১৮ শতকে। আধুনিক কর্মদক্ষতার ডেস্ক গুলো হচ্ছে ১৮ শতকের শেষের দিকের যান্ত্রিকভাবে জটিল অঙ্কনের টেবিল অথবা খসরা টেবিলের পরিসুদ্ধিত রূপ।
শিল্প যুগ
প্রথম ডেস্কের পরিশোধীত রূপ ১৯ শতকে চিন্তা করা হয়েছিল, যেহেতু শিল্প বিপ্লবের প্রথম পর্যায়ের শেষের দিকে বাষ্প চালিত যন্ত্রপাতি সস্তা কাঠ-মণ্ড কাগজ তৈরি সম্ভব করেছিল। এটি চিন্তা ভিত্তিক কাজের সুযোগ বৃদ্ধি করে দেয়। যেহেতু এরূপ অফিস কর্মীর সংখ্যা বৃদ্ধি পেতে থাকে, নতুন বাষ্প চালিত কাঠের কাজের যন্ত্র ব্যবহার করে তাদের জন্য ডেস্কের বিশাল পরিমাণে উৎপাদন শুরু হয়। এটি ছিল ডেস্ক উৎপাদনের সর্বপ্রথম সুক্ষ বিভাজন। তারপর থেকে ভালো কাঠমিস্ত্রিরা স্বল্প পরিমাণে ধনীদের বাসা এবং অফিসের জন্য সুন্দর প্রকৃতির ডেস্ক তৈরি করে আসছেন যেখানে যন্ত্রপাতি দ্বারা গুচ্ছ আকারে সরঞ্জাম তৈরি করে বেশীরভাগ ডেস্ক দ্রুত সংযোগ দেয়া হয় অদক্ষ শ্রমিক দ্বারা। তাই শুধুমাত্র এর বয়স একটি পুরাকালের ডেস্কের শ্রেষ্ঠ অবদান বৈশিষ্ট্য নিশ্চিত করে না, যেহেতু একশো বছরেরও বেশি সময় আগে মানের মধ্যে বিভক্ত ঘটেছিল।
বেশি কাগজ ও চিঠিপত্র আরো জটিল এবং আরো বিশেষায়ীত ডেস্কের প্রয়োজন ঘটিয়েছে, যেমন রোলটপ ডেস্ক, যা ছিল একটি ভর-উৎপাদিত সরু টুকরো বৈকল্পিক শ্রেণীর সিলিন্ডার ডেস্ক। এটি সুযোগ প্রদান করেছে একটি অপেক্ষাকৃত দ্রুত এবং সস্তা উপায় দিনের শেষে কাগজের কাজের প্রবাহ বৃদ্ধি করে সবকিছু ফাইল আকারে গুছিয়ে রাখার কাজকে। আলাদাভাবে ফাইলিং ক্যাবিনেটে সংরক্ষণ করার জন্য কাগজের নথি যথেষ্ট বৃহদায়তন হয়ে উঠেছিল। এরপর থেকে চিঠিপত্র এবং অন্যান্য নথি যথেষ্ট আবার ঘূর্ণিত করে বা গুটিয়ে রাখার কৌশল অবলম্বন মনোযোগ পেতে ব্যার্থ হয়েছে, তারপর পূর্বের স্মৃতির কক্ষে একটি ছোট বগি বা ডেস্কের নিচে ফেলে দেয়ার আগে সংক্ষিপ্ত এবং ট্যাগকৃত হচ্ছে। বিখ্যাত ওটন ডেস্ক এবং অন্যান্য গুলো ছিল "স্মৃতির কক্ষ" শৈলীর শেষ প্রকাশ । কিছু নতুন ডেস্কের উপরিভাগ বিভিন্ন আকার এবং কোণে রুপান্তরিত হতে পারে এবং সেগুলো শিল্পী, নকশা-অঙ্কনকারী এবং প্রকৌশলীদের জন্য আদর্শ।
ইস্পাত সংস্করণ
১৯ শতকের শেষে অফিসের কাজ এবং ডেস্ক উৎপাদনে একটি ছোট বিপ্লব ঘটেছে এবং ২০ শতকের প্রারম্ভে  ছোট এবং কম ব্যয়বহুল বৈদ্যুতিক ছাপাখানা এবং দক্ষ কার্বন কাগজের সঙ্গে মিলিত টাইপরাইটারের প্রবর্তনের সঙ্গে তা সাধারণ গ্রহণযোগ্যতা পায়। ইস্পাত ডেস্ক চালু করা হয়েছে কাগজের ভারী ওজন গ্রহণ করার জন্য ও  টাইপরাইটারের চাহিদা সামাল দেয়ার জন্য। এটি  টাইপরাইটার ডেস্কের চাহিদা বৃদ্ধি করেছে; একটি স্ট্যান্ডার্ড বা প্রথাগত ডেস্ক ব্যবহার কালিন সময়ে একটি প্ল্যাটফর্ম কখনও কখনও চাকা এবং বিস্তারযোগ্য পৃষ্ঠ থাকে যা নির্মিত হয়েছিল একটি নির্দিষ্ট উচ্চতা থেকে টাইপ করা সহজ এবং আরো আরামদায়ক করার জন্য। এল(L)-আকৃতির ডেস্ক জনপ্রিয় হয়ে ওঠে যার "পা" টি ব্যবহার করা হচ্ছে একটি টাইপরাইটারের পরিশিষ্ট হিসেবে।
প্রফেসর (মানি হেইস্ট)
প্রফেসর (সের্হিও মারকিনা) নেটফ্লিক্স সিরিজ মানি হেইস্টের একটি কাল্পনিক চরিত্র, চরিত্রায়ন করেছেন স্প্যানিশ অভিনেতা আলবারো মোর্তে।  ওয়েব সিরিজটিতে তিনি ডাকাতি পরিকল্পনা বাস্তবায়নের জন্য একটি দল গঠন করেন এবং ডাকাত দলের অন্যতম সদস্য বার্লিনের ভাই।